Drie studente aan Limpopo-universiteit vasArgieffoto: Nico Strydom Kgalema Mohuba, woordvoerder van die universiteit, het gesê ses studente is aanvanklik in hegtenis geneem op aanklag van openbare geweld, maar drie van die studente is later vrygelaat. “Die studente het Maandag teruggekeer van vakansie af en begin betoog nadat betogings reeds landswyd by ander universiteite voorgekom het.” Volgens Mohuba het ŉ groep betogende studente Dinsdagaand bymekaargekom en veiligheidspersoneel het hulle uiteen probeer jaag. “Die studente het egter geweier om die kampus te verlaat en rubberkoeëls is gebruik om hulle uiteen te jaag.” Twee studente is beseer. Mohuba het gesê asblikke is omgekeer en klippe het orals gelê. Klasse sou Woensdagoggend hervat. Volgens Mohuba was daar reeds vroegoggend studente op kampus en monitor veiligheidspersoneel en polisiebeamptes die situasie.